Diari Oficial de la Generalitat Valenciana


Sumari del DOGV 6720, del 23-02-2012 (2012/1329)

Notificació de la sentència dictada en el judici ordinari número 308/2009.
--------------------------------------------------------------------------

### Dades del document

Número de DOGV
:   6720

Data del DOGV
:   23-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1329


Organisme emissor
:   Jutjat d'Instrucció Número 1 de Dénia

Tipus de document
:   Edicte

Notificació de la sentència dictada en el judici ordinari número 308/2009. [2012/1329]  
Judici ordinari 000308/2009  
Part demandant: Wendy Buhis Buhis.  
Part demandada: Ian Johannes Tauran.  
En el judici a què es fa referència s'ha dictat la resolució que té el text que, literalment, és com segueix:  
«Sentència 47/2011  
Procediment: ordinari 308/2009.  
Sobre: pàtria potestat i guarda custòdia.  
Dénia, 23 de maig de 2011.  
Pablo Pedro Abad Ortiz, magistrat jutge del Jutjat d'Instrucció número 1 de Dénia, he vist les actuacions de procediment ordinari sobre privació de pàtria potestat, registrades amb el número 308/2009, instat per Wendy Buhis Buhis, representada pel procurador dels tribunals Enrique Gregory Ferrando i assistida per la lletrada Alejandra de Diego Lata, contra Ian Johannes Tauran, en situació de rebel·lia processal, amb la intervenció del Ministeri Fiscal.  
Dispositiva  
Estime la demanda interposada per Wendy Buhis Buhis, representada pel procurador dels tribunals Enrique Gregory Ferrando i assistida per la lletrada Alejandra de Diego Lata, contra Ian Johannes Tauran, en situació de rebel·lia processal, i dispose:  
Primer. Mantindre la vigència de la interlocutòria de mesures cautelars dictada el 3 de novembre de 2009, aclarida per una altra de data 12 de novembre, fins a l'efectiva atribució de tutela legal de les menors.  
Segon. Privar Ian Johannes Tauran de la pàtria potestat sobre les seues filles N. J. i N. E. Tauran.  
Tercer. No pertoca fixar un règim de visites a favor del pare.  
Tot això sense fer imposició expressa de les costes a cap de les parts.  
Notifiqueu aquesta resolució a les parts (al pare, a través de l'ambaixada d'Indonèsia a Espanya) i al Ministeri Fiscal, amb la indicació que s'hi pot interposar un recurs d'apel·lació, que caldrà preparar per escrit presentat davant d'aquest Jutjat, dins del termini dels cinc dies següents al que es notifique, on s'esmenten els pronunciaments d'aquesta resolució que s'impugnen, tot això per a l'Audiència Provincial d'Alacant.  
  
Aquesta és la meua sentència, que s'inserirà en el llibre de sentències d'aquest Jutjat, i de la qual cal deixar un certificat literal en la causa, que jutjant en primera instància pronuncie, mane i firme.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn)».  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.  
  
  
Dénia, 27 de gener de 2012.- La secretària judicial: M.ª Gracia Botella Espasa.